Id-difensur Olandiż Matthijs de Ligt se jkun qed jitlef l-ewwel partita tal-grupp kontra l-Ukrajna hekk kif għadu qed jirkupra minn injury fil-groin. Dan kien konfermat mill-kowċ Frank de Boer fejn qal li għadu kmieni wisq biex jieħdu riskji żejda hekk kif fadal żewġ partiti oħra fil-fażi tal-gruppi. De Ligt tilef ukoll il-partita ta' ħbiberija kontra l-Ġorġja, hekk kif għal din il-kompetizzjoni, l-Olanda se jkunu wkoll mingħajr id-difensur ta' Liverpool Virgil van Dijk.